Sahat-kula u Donjem Vakufu
Sahat-kula u Donjem Vakufu najvjerovatnije je sagrađena početkom 18. vijeka. Sa područja Koruške ili Venecije iz 1591. godine doneseno je zvono za ovu sahat-kulu. Zvono se danas čuva u srednjovjekovnoj zbirci Zemaljskog muzeja u Sarajevu. Sahat-kula nije radila od 1917-1952. godine. Krajem 1970-tih godina, sahat-kula je popravljena. Ugrađeni su električni satovi. U ratu 1992-95. sahat kula je oštećena i zapaljena. Godine 2004. ugrađen je savremeni digitalni mehanizam koji prima digitalni satelitski signal tačnog vremena iz Frankfurta. Sahat-kula u Donjem Vakufu tako pokazuje tačno vrijeme i automatski se podešava i jedna je od četiri u Bosni i Hercegovini koje su i danas u funkciji. Komisija za očuvanje nacionalnih spomenika Bosne i Hercegovine sahat-kulu u Donjem Vakufu proglasila je nacionalnim spomenikom 2008. godine.